สวัสดีค่ะ หนูมีเรื่องไม่สบายใจ คือ หนูฝังเข็มยาคุมกำเนิดมา จะเข้า8 เดือนแล้ว ปกติ ประจำเดือนจะมากระปริบกระปรอยแค่1-2วัน บางเดือนก็ไม่มา แต่เดือนนี้ตั้งแต่ต้นเดือน ประจำเดือนหนูมาเยอะกว่าปกติ และมีสีค่อนข้างดำ ไม่มีอาการปวดท้องนะคะ แต่มาหลายวันตอนนี้สิ้นเดือนแล้วยังไม่หยุดเลย อยากทราบว่าอันตรายไม่คะ ขอบค่ะ 🙏🙏
สวัสดีค่ะ ผลข้างเคียงของยาฝังคุมกำเนิดนั้น มักทำให้เกิดเลือดออกกะปริดกะปรอย หรืออาจทำให้ประจำเดือนมาบ่อย มานานกว่าปกติก็ได้ หรือในบางรายอาจทำให้ประจำเดือนขาดหายไปก็ได้ดังนั้น การที่มีเลือดออกมาปริมาณมาก และมานานหลายวัน หากไม่ได้มีอาการปวดท้องน้อยมาก ก็น่าจะเป็นผลข้างเคียงของยาฝังคุมกำเนิดไดด้ค่ะ แต่หากเลือดไม่มีแนวโน้มที่จะลดลง หรือยังคงออกต่อเนื่องนานหลายสัปดาห์ อาจส่งผลทำให้เกิดภาวะโลหิตจางได้ ในกรณีนี้ ควรไปพบสูติ-นรีแพทย์ เพื่อพิจารณารับยาฮอร์โมนเอสโตรเจนเสริม เพื่อให้เลือดหยุดไหล และเพื่อตรวจว่าเกิดจากสาเหตุอื่นๆ อีกหรือไม่ เช่น มีมดลูกอักเสบ มีการตั้งครรภ์แล้วเกิดภาวะแทรกซ้อนขึ้น (แต่ก็เป็นไปได้น้อยมาก) เป็นต้น